Tampereen satama
Vuonna 2015 Tampereen satama oli matkustajamäärältään (71 750) Suomen vilkkain sisävesisatama. Osaselitys korkealle matkustajamäärälle löytyy kesäliikenteestä Pyhäjärven Viikinsaarelle, jonne matkustetaan esimerkiksi retkelle tai erilaisiin kulttuuritapahtumiin kuten kesäteatteria katsomaan.
Satakunnan maakunta
Porin ja Rauman satamat ovat Suomen tärkeimpiä tavaraliikenteen satamia. Porin satama on keskittynyt sahatavaran vientiin sekä bulkkitavaran ja kemikaalien tuontiin. Se on Suomen suurin hiilen tuontisatama. Rauman satama puolestaan on maan merkittävimpiä paperin vientisatamia. Molemmista on säännöllistä linjaliikennettä ulkomaisiin satamiin. Lisäksi maakunnassa toimivat Porin ja Rauman satamia huomattavasti pienemmät Olkiluodon ja Merikarvian satamat.